[{"text_idx": "#000002", "text": "Cydweithio i rannu hanes cymeriadau Cymru"}, {"text_idx": "#000004", "text": "Ar Fai 18fed bydd Menter Iaith Conwy a chwmni Mewn Cymeriad yn cyflwyno sioe hwyliog yn dod a stori hanesyddol o oes Llywelyn Fawr yn fyw i deuluoedd."}, {"text_idx": "#000005", "text": "Fel rhan o ddigwyddiad Dathlu Treftadaeth Llanrwst yn y dref, mae\u2019r fenter iaith wedi comisiynu\u2019r sioe un-dyn Cymraeg gan gwmni Mewn Cymeriad fel ffordd o godi ymwybyddiaeth o gysylltiad cyn dywysog Cymru ag ardal Llanrwst."}, {"text_idx": "#000006", "text": "Mae\u2019r cydweithio diweddaraf yn ychwanegu i\u2019r berthynnas dda sydd rhwng cwmni Mewn Cymeriad gyda\u2019r Mentrau Iaith dros Gymru, sydd wedi comisiynnu a datblygu 5 sioe dros y blynyddoedd yn cynnwys stori Kate Roberts, Terfysg Merthyr a Dic Penderyna mwy."}, {"text_idx": "#000008", "text": "\u201cRydym yn falch iawn o gydweithio gyda\u2019r Mentrau Iaith dros Gymru i ddod a chymeriadau lleol yn fyw. Mae gallu gweithio gyda\u2019r endidau lleol yn ein galluogi i gyrraedd cymunedau a rhannu storiau am hanes Cymru.\u201d"}, {"text_idx": "#000009", "text": "Bydd y sioe yn dilyn hynt a helynt cymeriad o\u2019r enw Harri Liwt ei Hun, cerddor yn llys y brenin Llywelyn Fawr a fydd yn dod a\u2019r canoloesodd i\u2019r unfed ganrif ar hugain. Neil \u2018Maffia\u2019 Willams fydd yn perfformio\u2019r sioe, sydd wedi ei chreu gan Myrddin ap Dafydd, brodor o Lanrwst ac Archdderwydd Gorsedd yr Eisteddfod Genedlaethol 2019-22."}, {"text_idx": "#000012", "text": "\u201cWrth groesawu un o ddigwyddiadau mwyaf y calendr diwylliannol Cymraeg a Chymreig, creda Menter Iaith Conwy ei fod hi\u2019n bwysig i drigolion lleol wybod am ein treftadaeth a\u2019n hunaniaith yn ein milltir sgwar fel y gallwn ei hyrwyddo orau posib pan ddaw gweddill Cymru i\u2019w mwynhau ym mis Awst."}, {"text_idx": "#000013", "text": "Mae\u2019r diwrnod dathlu yn ffordd arbennig i orffen y prosiect yma a fydd yn dod a sawl elfen o dreftadaeth y dref ynghyd \u2013 y diwydiant gwlan, yr hen chwareufa gampau a hanes y dref sy\u2019n cynnwys beddrod Llywelyn Fawr yn ein heglwys hynafol. Mae wedi bod yn hyfryd cydweithio gyda Mewn Cymeriad i ddatblygu\u2019r sioe fel rhan o\u2019r digwyddiad. Croeso i bawb!\u201d"}, {"text_idx": "#000015", "text": "\u201cMae\u2019n arbennig gweld y Mentrau Iaith lleol yn cydweithio gyda chwmni Mewn Cymeriad i ddod a chymeriadau hanesyddol Cymru yn fyw. Yn anffodus, mae hanes Cymru a hanes y Gymraeg yn cael ei golli o addysg plant y wlad, ac felly mae\u2019n bleser cael cwmni fel Mewn Cymeriad yn mynd ati i rannu\u2019r storiau hyn mewn ffordd hwyliog a hwylus i siaradwyr Cymraeg a di-Gymraeg o bob oed, gan gryfhau ein teimlad o hunaniaeth leol.\u201d"}, {"text_idx": "#000016", "text": "Bydd digwyddiad Dathlu Treftadaeth Llanrwst yn cael ei chynnal ar gae Ysgol Bro Gwydir ar ganolfan gymunedol yn Llanrwst ar Fai 18fed o 10yb \u2013 2yp. Ewch i wefan am fwy o wybodaeth."}]